open-index/open-wikipedia-markdown huggingface dataset:
John Fogerty

**John Cameron Fogerty** (sündinud 28. mail 1945 Berkeleys, California osariigis) on USA kitarrist, laulja ja laulkirjutaja.

1967. aastal moodustas ta koos venna Tom Fogerty ning Doug Cliffordi ja Stu Cookiga *[[rokkmuusika|rock]]*-ansambli Creedence Clearwater Revival, kus ta oli muusikaline juhtfiguur (solist, kitarrist ja põhiline laulukirjutaja). Kuigi ansambel tegutses vaid 1972. aastani, andis see välja kokku seitse stuudioalbumit ning arvukalt hittsingleid, mis on jätnud *rock*-muusikasse püsiva jälje. Ta on kirjutanud ansambli sellised laulud nagu "Proud Mary", "Bad Moon Rising", "Fortunate Son", "Down on the Corner", "Have You Ever Seen the Rain?" ja "Who'll Stop the Rain".

Pärast Creedence Clearwater Revivali tegevuse lõppu alustas Fogerty edukat soolokarjääri. Ta on andnud välja üheksa stuudioalbumit, millest kõige edukam on olnud 1985. aastal ilmunud ja tema albumitest ainsana USA plaadimüügiedetabelis esikohale jõudnud "Centerfield".

1993. aastal võeti ta Creedence Clearwater Revivali liikmena vastu Rock'n'rolli Kuulsuste Halli. Ajakiri Rolling Stone on valinud Fogerty saja kõigi aegade parima laulukirjutaja ja laulja hulka. 

## Sooloalbumid
;Stuudioalbumid

* "The Blue Ridge Rangers" (1973)
* "John Fogerty" (1975)
* "Centerfield" (1985)
* "Eye of the Zombie" (1986)
* "Blue Moon Swamp" (1997)
* "Deja Vu All Over Again" (2004)
* "Revival" (2007)
* "The Blue Ridge Rangers Rides Again" (2009)
* "Wrote a Song for Everyone" (2013)

;Muud albumid
* "Premonition" (kontsertalbum) (1998)
* "The Long Road Home" (kogumik, 2005)
* "The Long Road Home – In Concert" (kontsertalbum, 2006)
* "The Best of the Songs of John Fogerty" (kogumik, 2007)
* "50 Year Trip: Live at Red Rock" (2020)
* "Fogerty’s Factory" (kogumik, 2020)

## Viited

## Välislingid

*"Ühe kuulsaima rokkbändi laulja võitles lõpuks oma laulude õigused välja". Postimees, 13. jaanuar 2023.
Otepää malevkond

**Otepää malevkond** on Kaitseliidu Valgamaa maleva allüksus, mille vastutusalaks on Otepää vald.

## Ajalugu

Otepää malevkonna ajalugu ulatub Vabadussõja-eelsesse aega, mil Ruldolf Tariku eestvedamisel kogunesid kohaliku piirkonna mehed, kes moodustasid kohaliku Omakaitse üksuse. Otepää malevkonna sünnipäevaks on peetud 1918. aasta juuni teist pühapäeva.

Vabadussõja puhkedes määrati Otepää kandis kokku tulnud mehed kaitseliitlastena leitnant Rudolf Tariku juhtimisel Kuperjanovi partisanide pataljoni koosseisu.

Pärast Vabadussõda tegevus hääbus. Kaitseliit muutus Otepääl taas aktiivseks pärast 1924. aasta 1. detsembri riigipöördekatset, kui riik nägi jälle suuremat vajadust Kaitseliidu järele. Otepää malevkond kuulus toona Tartumaa maleva alla. Sel perioodil tegutses Otepääl aktiivse kaitseliitlasena ka Elmar Lipping, kes oli tollal malevkonna propagandapealik ja kohalik kooliõpetaja. 

Malevkonna avaliku tegevuse peatas 1940. aasta suvel alanud Nõukogude okupatsioon.

Eesti iseseisvuse taastamise eel oli Otepää üks esimesi paiku, kus kohalik Kaitseliit taasloodi. Malevkonna taasloojate esmakohtumine toimus 1989. aasta 5. oktoobril ja juriidiline kehand loodi kohaliku omavalitsuse juures 1990. aasta 14. veebruaril. 

1990. aastatel saavutati laiem üleriiklik usaldus ning see tähendas erinevate ülesannete täitmist erinevates Eesti paikades. Tuntumad neist on KGB Pagari tänava maja ülevõtmise turvamine Tallinnas, autovedude julgestamine Ida-Virumaal ja mitmed teised tegevused. 

Reformide tulemusel nimetati Otepää malevkond kuskil 2000. aastate alguses ümber Otepää üksikkompaniiks. 2020. aastal tegi Otepää üksikkompanii Kaitseliidu ülema brigaadikindral Riho Ühtegile ettepaneku malevkonna staatuse taastamiseks. See ettepanek kinnitati käskkirjaga 2021. aasta veebruaris ning sama aasta 17. märtsil kuulutati üksikkompanii malevkonnaks.

## Sümbolid
Otepää malevkonnal on oma lipp, millel ühel pool on kujutatud põhjatäht (Tartumaa maleva sümbol) ja teisel pool Otepää valla karupea ja tammeoks. 

"See kujutab ühel küljel meie maa rohelist katet lootusrikkalt kevadel ning teisel küljel valminud viljapõldude värvi. Teisel küljel on kujutatud karu pää, sest Otepää täh. Karupää," kirjeldab lippu Tartumaa maleva 10. aasta aastapäeva puhul välja antud eriväljaanne.

Esimene lipp anti malevkonnale üle 11. detsembril 1927.

## Malevkonna pealikud

### Pärast Eesti iseseisvuse taastamist
* alates 2022 Saamuel Stepanov
* 2004–2022 Aleksander Mõttus
* Harri Tromp
* Jaanus Barkala
* 1992–1993 või 1994 Esmar Naruski
* 1989–1992 Rein Vikard
### Enne Eesti iseseisvuse kaotamist
* September 1935 – 1940 Julius Niklus
* 1935 – september 1935 Albert Lipping
* oktoober 1934 – 1935 Paul Tobre
* – 1934 oktoober Aleksander Siirak (kohusetäitja)
* 1931 – märts 1934 Aleksander Hassan Hannov
* 1925–1930 Herman Vares
* 1918 – täpselt teadmata. Otepää kaitseliitlaste koondaja ja sama üksuse hilisem juht Kuperjanovi Partisanide Pataljonis Rudolf Tarik

## Viited
Sassari

**Sassari** on linn Itaalias Sardiinia maakonnas, samanimelise provintsi ja samanimelise haldusüksuse (*[[città metropolitana]]*) keskus.

Sardiinia saarel, 225 meetri kõrgusel merepinnast asuva Sassari asustustihedus on keskmiselt  inimest ruutkilomeetri kohta (30. IX 2022). 

Sassari piirneb järgmiste omavalitsusüksustega: Alghero, Muros, Olmedo, Osilo, Ossi, Porto Torres, Sennori, Sorso, Stintino, Tissi, Uri, Usini.

Sassari halduspiirides asuvad järgmised allüksused (*[[frazione]]*): Argentiera, Bancali, Baratz, Biancareddu, Bonassai, Caffè Roma, Campanedda, Canaglia, Caniga, Filigheddu, La Corte, La Crucca, La Landrigga, La Muntagna, La Pedraia, Li Punti, Mandra di l'Ainu, Marchetto, Molafà, Ottava, Palmadula, Pian di Sorres, Platamona (jagatud Sorso ja Porto Torresega), Saccheddu, San Camillo, San Francesco, San Giovanni, Tottubella, Truncu Reale, Villa Assunta (jagatud Algheroga), Villa Gorizia, Fiume Santo (jagatud Porto Torresega), Zuari.

## Viited

## Välislingid

* Koduleht
Krull

**Krull** on perekonnanimi.

## Statistika
2022. aasta 1. jaanuari seisuga oli Eestis perekonnanimi Krull 144 inimesel: 79 mehel ja 65 naisel. Perekonnanimede levikult oli Krull meeste puhul 1132. kohal ja naiste puhul 1665. kohal. Kõige levinum oli perekonnanimi Krull vanuserühmas 20–24, kus neid on 10 000 elaniku kohta 1,71. Nimi oli kõige sagedasem Põlva maakonnas, kus sellist nime kandis maakonna 10 000 elaniku kohta 4,50 inimest.

19. sajandi algul pandi pärisorjusest vabastamise käigus talupoegadele Saaremaal Jaani, Püha, Kihelkonna ja Valjala kihelkonnas ning Järvamaal Koeru kihelkonnas nimeks 6 korral Krull. 

1930. aastate nimede muutmise kampaania käigus vahetati 1936., 1938. ja 1939. aastal kaheksal korral nimi Krull ära - uuteks võetud nimedeks olid Aas, Aasma, Kariste, Kruusimäe, Kulli, Rull ja Sirila.

## Nime kandjaid
*Aleksander Krull (Aas), eesti omavalitsustegelane (1894–1959)
*Arkadius Krull, eesti dirigent, pedagoog, pianist ja helilooja (1895–1975)
*Diana Krull, eesti helilooja ja keeleteadlane (1930–2013)
*Edgar Krull, eesti pedagoogikateadlane (1948–)
*Franz Krull, eesti tööstur (1835–1901)
*Hasso Krull, eesti luuletaja, tõlkija ja kirjandusteoreetik (1964–)
*Ivar Krull, eesti muusik (1940–2006)
*Kaarina Krull (Rein), eesti klassikaline filoloog ja tõlkija (1973–)
*Lembit Krull, eesti basskitarrist (1969–)
*Leonhard Krull, eesti sõjaväelane ja poliitikategelane (1890–1942)
*Olga Mikk-Krull, eesti laulja (sopran) (1887–1980) 
*Theodor Krull, näitleja ja laulja (tenor) (1890–1939)
*Viktor Krull, eesti laulja (tenor) ja lavastaja (1898–1941)

## Nime kandjaid välismaal
*Annie Krull, saksa ooperisopran  (1876–1947)
*Jake Krull, USA poliitik (1938–2016)
*Tim Krul, Hollandi jalgpallur (1988–) 
*Suzanne Krull, USA filminäitleja (1966–2013)
*Wolfgang Krull, saksa matemaatik (1899–1971)

## Viited

## Välislingid
*
Üle linna Vinski

"**Üle linna Vinski**" on 1983. aasta Eesti telelavastus, mis põhineb Soome vestekirjaniku Aapeli (Simo Puupponen) 1954. aastal ilmunud samanimelisel lasteraamatul.

Aapeli teose kohandas televisioonile lavastaja Ivo Eensalu. Filmi režissööriks oli Virve Koppel, kunstnikuks Tiiu Übi, heliloojaks Tõnu Naissoo ja laulusõnade autorika Priit Aimla.

## Osatäitjad
* Martin Nurm (sünd. 1973) - Vinski;
* Margus Lepa - apteeker;
* Helene Vannari - õpetajanna;
* Luule Komissarov - preili Pirtspekk

Teiste osatäitjate seas olid näiteks Gunnar Kilgas, Hans Miilberg, Lembit Ulfsak, Maria Klenskaja, Irja Aav ja Leida Rammo.

## Välislingid
* Lavastus täispikkuses ERR-i keskkonnas Jupiter.
Sile tiibrai

**Sile tiibrai** (*Dipturus batis*, eesti keeles kasutatud ka nimetusi **harilik rai** ja **silerai**) on kõhrkalade klassi railaste sugukonda kuuluv kalaliik. 

Sile tiibrai elutseb Atlandi ookeani külmades piirkondades (Suurbritannia, Prantsusmaa, Hollandi, Belgia Islandi, Norra, Saksamaa ja Taani vetes). Ülepüügi tõttu on arvukus oluliselt vähenenud, mitmest piirkonnast on liik hävinud. Kala on kantud ohustatuselt kriitilises seisundis liikide nimekirja.

Ta toitub väiksematest kaladest ja merepõhja selgrootutest.

Sile tiibrai võib kasvada 3 m pikkuseks ja elada 50–100 aastat. Ta paljuneb ovipaarselt. Emane rai koeb mudasele merepõhjale umbes 40 muna, mis on 18 cm pikad ja 12 cm laiad. Munad kooruvad 2–5 kuu pärast. 

Sileda tiibrai liha on eriti maitsev. Ta on olnud oluline töönduskala Loode-Euroopas ja Vahemeres.

Euroopa Liidus kehtib püügikeeld.

## Viited

## Välislingid
*
Revalia Pank

AS **Revalia Pank** oli aastail 1991–1994 tegutsenud Eesti krediidiasutus.

Revalia Pank sai tegevuslitsentsi 8. märtsil 1991, 26.01.93 Eesti Panga nõukogu kuulutas välja moratoorium pangale ja 7.03.93 algas panga sundlikvideerimine. 

Panga litsents tühistati 7. märtsil 1993 ja pank pankrotistus 11.04.1994. aastal.

## Viited

## Vaata ka
*AB Kindlustuse Grupp, ASA Kindlustus
Bang Na

**Bang Na** (tai บางนา) on Bangkoki linnaosa (*khet*).

Linnaosa koosneb kahest asumist (*khwaeng*): Bang Na Nuea ja Bang Na Tai.

Bang Na linnaosa on moodustatud 1998. aastal. Linnaosas asub Bangkoki Rahvusvaheline Kaubandus- ja Näitustekeskus.

## Viited
Piraatide Vabariik

**Piraatide Vabariik** (1706 – 12. detsember 1718) oli Benjamin Hornigoldi ja Henry Jenningsi loodud riik Bahama saartel. Vabariigi loomine sai võimalikuks, kuna Bahama saared olid asustamata ning Euroopa riigid olid omavahel sõjas. 

Suur osa piraatidest, kes olid riigi loomisega seotud kuulusid gruppi “The Flying Gang” (e.k. Lendav Jõuk). Sinna kuulusid näiteks Edward Teach, Samuel Bellamy, Stede Bonnet jt tuntud mereröövlid.

## Riigi väljakuulutamine
Piraatide Vabariigi algatasid Benjamin Hornigold ja Henry Jennings 1706. aastal, nimetades end Bahama saarte kuberneride. Pärast seda hakkas Bahama saari juhtima Lendava Jõugu grupeering. Nende edukuse pärast kolisid paljud piraadid, kaupmehed ja prostituudid saarele elama. Ka paljud Suurbritannia meremehed, kes ei saanud oma eludega enam hakkama pärast Hispaania pärilussõda, liitusid uue vabariigiga. Bahama kuberner väites, et saarel elas umbes 1000 piraati. Lõpuks sai võimu endale Edward Teach ja nimetas end magistraadiks.

## Piraatide Vabariigi langus
Piraatide Vabariik algul ei rünnanud kunagi Suurbritannia laevu. Hiljem see muutus. Mereröövlite laevastik oli väga võimas, suudeti hävitada ka fregatte. Selle tõttu saadeti George I käsul mereröövlitega tegelema Woodes Rogers. 

Rogers saabus Bahamasse 1718. aasta juulis seitsme laevaga ja pakkus piraatidele kuninglikku halastust. Ta korraldas mereblokaadi Nassaus samamoodi, nagu ta oli varem seda teinud Madagaskari saarel.

Piraatidele, kes olid nõus vastu võtma kuninglikku halastust, andestati kõik kuriteod ent nõuti, et nad töötaksid edaspidi Suurbritannia mereväe jaoks. Paljud piraadid ei võtnud halastust vastu, aga mõned siiski võtsid. Üks neist, kes oli halastusega nõus, oli Piraatide Vabariigi looja Benjamin Hornigold, kes hakkas edaspidi töötama Woodes Rogersi alluvuses. Rogers saatis teda jahtima oma endisi kaaslasi. Teised piraadid hakkasid parandama või ehitama erinevaid sildu või hooneid, mida nad hävitasid. 

Piraadid, kes ei olnud nõus alluma, olid näiteks Edward Teach (Musthabe) ja Charles Vane. Nemad põgenesid Nassaust. Põgenenud piraatidest 10 püüti kinni Benjamin Hornigoldi poolt, kellest 9 poodi 12. detsembril 1718. Pärast seda läks Bahama saartel võim Suurbritannia kätte ning uueks kuberneriks sai Woodes Rogers.

## Viited
Samuel Bellamy

**Samuel Bellamy** (23. veebruar 1689 – 26. aprill 1717) oli inglise piraat, kes sündis Devonshire’is. Samuel on üks tuntud piraatidest piraatluse kuldajastust. 1984 leiti tema kõige esimene laev, nimega Whydah. 

## Enne piraatlust
Samuel Bellamy liitus täiskasvanuna Suurbritannia mereväega, milles ta võitles mõnedes lahingutes. Oma teenistuse tõttu ta ei kohanud enam oma naist ja last mitte kunagi

Mereväes viibides otsis ta Hispaania varandust merest Florida läheduses. Oma teekonnal ta peatus Massachusettsis, kus ta kohtas üht 15-aastast tütarlast, kelle nimi oli Maria Hallett. Tüdruku vanematele meeldis Bellamy, aga nad arvasid, et ta ei sobi nende tütrele. Bellamy sõber Paulsgrave William maksis kinni uue ekspeditsiooni, et otsida Hispaania kulda. Seda kuuldes lubas Samuel Mariale, et ta tuleb tagasi austatud kaptenina ja võimsa laevastikuga. 

Ekspeditsiooni ajal Massachusettsis sünnitas Maria Hallett lapse, kes suri hiljem. See oli suur skandaal ja selle tõttu läks ta ka vangi. Vanglast pääsedes Maria Hallett saadeti linnast välja. Ka väljas aadetuna  ootas ta ikka Samueli edasi. 

## Piraatluse karjäär
Samuel Bellamy liitus Benjamin Hornigold’i meeskonnaga, pärast ekspeditsiooni ebaõnnestumist. 1716. aastal kinkis Hornigold Bellamyle tema esimese laeva, nimega Mary Anne, millega Bellamy alustas oma piraatluse karjääri. Hornigold võttis hiljem vastu kuninglikku halastuse ja tema meeskond valis Bellamy nende uueks kapteniks. Bellamy paremaks käeks sai La Bouche ja varustuse ülemaks Paul Williams.

Samuel Bellamy hüüdnimi oli Robin Hood of the sea (e.k. mere Robin Hood). Tema kohta pole olemas tõestust, et ta kunagi oleks kinni püütud isikuid tapnud. Samuel tihti tagastas laevu, mis ei vastanud tema tahtmistele või millelt polnud midagi varastada. Tal olid head kombed ja ta olevat kandnud kalleid riideid ja kaht püstolit oma rihma küljes.

Tema meeskond ründas mitmeid laevu, mis kuulusid Suurbritannia ja Hispaania alluvusse. 1717. aastal lahutas üks torm Bellamy ja La Bouche’i laevad ära. Prantslane seilas Aafrikasse ja hiljem India ookeanile. Samuel jäi edasi tegutsema Kariibi merele.

Samal aastal püüdis ta kinni laeva nimega Whydah, mis oli orjalaev. Bellamy tahtis Whydahit rünnata, sest see kandis kulda, elevandiluud, suhkrut ja rummi. Olles laeva kaaperdanud, lisas ta sellele juurde relvastust. Pärast seda hakkas ta lisama üha rohkem laevu oma laevastikku ja soovitas vangidel liituda tema meeskonnaga. Meeskonnaga said ainult liituda mehed, kes polnud abielus. 

Aprillis oli tema meeskond Massachussetsi ääres ja nad sattusid tormi kätte. Whydah löödi kivide pihta ja Samuel Bellamy suri ka tormi käes. Pardal oli 146 piraati, kellest 2 jäid ellu.  

## Viited
Woodes Rogers

**Woodes Rogers** (umbes 1679  – 15. juuli 1732) oli inglise mereväelane ja hilisem Bahama kuberner. Teda tuntakse Piraadi Vabariigi vallutamise poolest. Lisaks ta päästis Alexander Selkirki ja viis läbi 3 aasta pikkuse ekspeditsiooni, millega tegi reisi ümber maailma. 

## Elulugu
Woodes Rogers sündis Poole’is kapteni pojana. 1697. aastal kolis tema pere Bristolisse. Seal ta kohtas ja abiellus Woodes Sarah Whetstone’iga, kes oli admiral William Whetstone’i tütar. 

1708. aastal viis ta läbi ekspeditsiooni, et saada varandust piraatidelt. Sel ajal tekkis uus seadus piraatluse vastu. Suurbritannias tekkis puudus meremeestest, mistõttu võeti vastu uus seadus, mille alusel piraatidelt ära võetud varandusest läheb 20% meeskonnale ja ülejäänud läheb riigile. Peale seda seadust sai Rogers kergelt endale meeskonna. Tüürimees oli Stephen Courtney ja navigaator oli hästi kogenud William Dampier. 

Kaptenina oli Rogers väga karm enda nii kui ka oma meeskonna vastu. Ta keelas pardal kõik hasartmängud ära, sest ükskord olid meeskonna liikmed kaotanud väga palju asju: raha ja riided. Meeskond sai ekspeditsioonil head toitu, meditsiini ja alkoholi.

1709. aastal päästis Rogers Alexander Selkirki üksikult saarelt. Selkirk oli olnud saarel alates 1704. aastast. Saarelt leitud Selkirk olevat metsistunud ning kandnud kitse nahka.

Rogers ei rünnanud ainult piraate, vaid ka hispaanlasi ja prantslasi.  Ta seilas mööda tänapäevast Ecuadori ja ründas rannikul erinevaid Hispaania sadamaid. Oma ekspeditsioonil lisas ta oma laevastikku kolm laeva. Üks nendest oli Manila galeoon. Enne teda on ainult püütud kinni 3 galeooni ja temast sai neljas inimene, kes seda on teinud. 

Ekspeditsioon viis teda Guami saarele, Indoneesiasse, India ookeanisse ja Lõuna-Aafrika tippu. Aastal 1711 jõudis ta Inglismaale ja müüs kõik oma varandused maha, teenides umbes 8000 000 naela, ent läks pärast seda siiski pankrotti. 

Järgmise kolme aasta jooksul töötas Rogers orjalaeval, kus ta transportis orje Sumatrasse. Ta oli osav diplomaat ja tal oli ka hea huumorimeel. 

Peale edukat karjääri kaubalaeval nimetati ta Bahama kuberneriks aastal 1717. Rogers ründas Piraatide Vabariiki ja pakkus kõikidele seal kuninglikku halastust. Mereröövlid, kes võtsid vastu halastuse, hakkasid töötama Woodes’i alluvuses ja need, kes ei võtnud vastu või põgenesid, pandi vangi või hukati. 

Ta sattus uuesti pankrotti peale piraatide kukutamist seal piirkonnas, sest Suurbritannia ei suutnud teda ülal pidada. 1721 sai temast ülemus vanglas, kus hoiti kinni inimesi, kellel polnud võlad makstud. 

1728. aastal sai temast uuesti Bahama kuberner ja seekord suutis tema riik teda ülal pidada. Woodes Rogers suri 15. juulil 1732 terviseprobleemide tõttus.  

## Viited
Larga vald

**Larga** on Ukrainaga piirnev haldusüksus (*comuna*) Põhja-Moldovas Briceni rajoonis, mille territooriumil on kaks küla, Larga ja Pavlovca.

2023. aasta 14. jaanuaril, Venemaa sissetungi ajal Ukrainasse kukkus Ukraina piiri lähistel alla rakett, mis tehti kahjutuks.

## Viited

## Välislingid
* Moldova says missile debris found in north of the country. Reuters, 15. jaanuar 2023
* Cristian Jardan, Stephen McGrath. Moldova: Controlled detonations carried out on rocket debris. AP News, 15. jaanuar 2023
Robert Eideman

**Robert Eideman** (vene Роберт Петрович Эйдеман; 9. mai 1895 Lejasciems – 12. juuni 1937 Moskva) oli läti-eesti päritolu Punaarmee sõjaväelane, kirjanik ja luuletaja. 

Ta sündis Tsaari-Venemaal Gulbene piirkonnas Lajasmuižas (tänapäevase haldusjaotuse järgi Lätis), tema isa oli lätlane ja ema eestlane. 

Aastatel 1925–1932 oli ta Frunze-nimelise Sõjaväeakadeemia juht, hiljem Nõukogude korpusekomandör. Ta oli üks neist, kes valmistasid ette Nõukogude sõjaväe entsüklopeedia (Советская военная энциклопедия, СВЭ) koostamist ja kirjastamist, millest jõuti üllitada kaks köidet aastatel 1932 ja 1933. NSV Liidu Kaitseministeeriumi kirjastusüksus Vojenizdat (Воениздат, ВИ) andis selle aastatel 1976–1980 välja kaheksas köites, mille autorid olid Andrei Gretško ja Nikolai Ogarkov. 

1932. aastal sai Eidemanist Revolutsioonilise Sõjanõukogu liige ja OSOAVIAHIM juht. Stalinliku suurpuhastuse jooksul arreteeriti R. Eideman 22. mail 1937 Moskva parteikonverentsi ajal. Eideman hukati 12. juunil 1937 koos Tuhhatševski, Jakiri, Uborevitši ja teistega. Surnukeha tuhastati salaja Moskvas Doni kalmistul ja maeti ühishauda. Eideman rehabiliteeriti 1957. aastal.

## Elulooraamat
* Dmitri Pankov "Korpusekomandör Eidemanis", Eesti Raamat 1968. 

## Vaata ka
*Süvaoperatsiooni teooria

## Viited
Võhma Muusikakool

**Võhma Muusikakool** on muusikakool Viljandi maakonnas Põhja-Sakala vallas Võhma linnas aadressil Veski tänav 12.

Kool asutati 2007. aasta jaanuaris. Koolis õpetatakse klaverit, viiulit, kitarri, plokkflööti, saksofoni, vaskpuhkpille ja kannelt.

## Viited

## Välislingid

* Võhma Muusikakooli veebisait
Otepää Ühispank

**Otepää Ühispank** oli 1991–1993 tegutsenud Eesti krediidiasutus. 

Otepää Ühispank sai tegevuslitsentsi 27. juunil 1991 26.01.1993  tühistas Eesti Panga nõukogu Otepää Ühispanga tegevuslitsentsi, pank pankrotistus 1993. aasta aprillis.

Otepää Ühispank pankrotistus selle juhtide tegevuse tõttu 1993. aasta 14. aprillil. Panga toonast direktorit Valmar Visnapuud kui ka panga juhatuse esimeest Arno Kaseniitu süüdistati ametiseisundit kuritarvitades raha raiskamises 1.390.083 krooni ulatuses. Lisaks riisus Kaseniit omastamise teel 659.789 krooni. Panga pankrotimenetluses Otepää Ühispanga vastu esitati kokku nõudeid 17,22 miljoni krooni eest, millest rahuldada suudeti vaid 0,4 miljonit krooni.

Valga maakohus mõistis 1993. aastal Otepää Ühispanga juhatuse esimehe Arno Kaseniidu ja panga tegevdirektori Valmar Visnapuu ametiseisundi kuritarvitamises ja ametialases lohakuses .

## Viited

## Välislingid
*
Tapa Muusika- ja Kunstikool

**Tapa Muusika- ja Kunstikool** on huvikool Tapal aadressil 1. Mai puiestee 5.

Kool alustas tegevust 1957. aastal ja kandis siis nime *Tapa Lastemuusikakool*. Kooli esimene direktor oli Ilmar Mägi. 

Esimestel õppeaastatel olid klassiruumid Tapa algkooli majas. Alates 1960. aastast tegutseb kool Tapa vanas kultuurimajas õppetööks kohandatud ruumides. 2000. aasta sügiseni töötas samas majas ka Tapa Linnaraamatukogu. 2013. aastal koliti endistest raamatukogu ruumidest välja Tapa Liikumispuudega Inimeste Ühing ning alustati ettevalmistusi, et avada vabanenud ruumides kunstiosakond.

Alates 1. augustist 2015 kannab kool nime **Tapa Muusika- ja Kunstikool**. 1. septembril 2015 alustas tööd kunstiosakond.

## Direktorid

* 1957–1979 Ilmar Mägi
* 1979–2007 Peeter Kald
* alates 2007 Ilmar Kald

## Õpetajad

* Tanel Sakrits (mandoliin)

## Viited

## Välislingid
* Tapa Muusika- ja Kunstikooli koduleht
Lützerath

**Lützerath** on küla Saksamaal, Põhja-Rein-Vestfaali (Nordrhein-Westfalen) liidumaal Heinsbergi kreisis.

2010. aastail oli külas alla kümne elaniku.

Küla piirkonnas kavandati maapealse söekaevanduse rajamist, mistõttu küla täielikult häviks ja asenduks kunstliku järvega. 

Suured protestid söekaevanduse vastu toimusid korduvalt 2021. ja 2022. aastal. 2023. aasta jaanuaris puhkesid Lützerathis kaevandusevastased demonstratsioonid, kus 14. jaanuaril osales umbes 15 000 inimest. Toimus kokkupõrkeid politseiga.

## Viited
Vahtang Kikabidze

**Vahtang Kikabidze** (19. juuli 1938 Thbilisi – 15. jaanuar 2023 Thbilisi), tuntud ka kui **Buba** (gruusia keeles ბუბა), oli Nõukogude Liidu ja Gruusia laulja, näitleja, stsenarist, produtsent, helilooja ja poliitik, Gruusia parlamendi liige 2020. aastast surmani.

## Tunnustus

* 1980 Gruusia NSV rahvakunstnik 
* 2013 Ukraina teeneline kunstnik.

## Viited

## Välislingid

*
Raiejäätmed

**Raiejäätmed** on oksad, ladvad, raielangile jäetud tüvepuit, raiutud järelkasv ja maha võetud alusmets.  Raiejäätmeid on võimalik varuda juba valgustusraiel, kuid veelgi rohkem saab neid harvendus- ja uuendusraiel. 

## Käitlemine
Andmed Lõuna-Soome metsade kohta näitavad, et kogu raieringi jooksul on hektarilt võimalik koguda 155–310 m3 (puistekuupmeetrit) jäätmeid. Raiejäätmed koristatakse uuendusraie langilt ühe aasta jooksul, et tagada metsauuendus. Raiejäätmete käitlemise põhieesmärk on tagada, et metsa uuendamine kulgeks võimalikult kiiresti ja ohutult. Raiejäätmete käitlemiseks on mitu võimalust, näiteks põletamine ja kompostimine. Metsamajandamisest tekkivaid raiejäätmeid kasutatakse elektrijaamade alternatiivkütusena põlevkivi ja maagaasi asemel.  Igat tüüpi metsa raiejäätmete kasutamine vähendab süsinikdioksiidi heitkoguseid pikas perspektiivis miljoneid kordi.

## Mõju elupaikadele
Raiejäätmete kogumisel on elurikkusele kahjustav mõju. Raiejäätmed on elupaigaks putukatele ja seeneliikidele. Väike osa neist liikidest kuuluvad punasesse raamatusse ja nende liikide elupaiku peaks säilitama. Kui kõik raiejäätmed on langilt kõrvaldatud, kaovad nende liikide elupaigad ja liigid ei pruugi jääda püsima. 

## Põletamine
Üks võimalus raiejäätmete kogumisel on nende põletamine. Raiejäätmete põletamist on harrastatud niisama kaua kui raiet. Põletamine võib vähendada metsakahjurite puhanguid ja metsatulekahjusid. Tänapäeval ei ole põletamine enam kuigivõrd kasutusel.

## Viited
Gustav Noske

**Gustav Noske** (9. juuli 1868 Brandenburg – 30. november 1946 Hannover) oli Saksamaa poliitik ja Weimari Vabariigi kaitseminister aastatel 1919–1920.

Ta sündis aastal 1868 Brandenburgis. Ta oli Saksamaa Sotsiaaldemokraatliku Partei liige aastast 1906 kuni Esimese maailmasõja lõpuni. Ta oli osaline Spartakuse ülestõusu (mille käigus hukati Karl Liebknecht ja Rosa Luxemburg) ja Baieri Nõukogude Vabariigi mahasurumises vabakorpuste abil.

Pärast Weimari Vabariigi loomist oli ta Alam-Saksi liidumaa president Hannoveris. Teda kahtlustati Teise maailmasõja ajal Adolf Hitleri-vastases vandenõus osalemises. Ta suri 1946. aastal.
São Vicente neeme lahing (1780)

:*Teiste samas kohas toimunud lahingute kohta vaata artiklit [[São Vicente neeme lahing]].*

**São Vicente neeme lahing** (vahel **kuuvalguse lahing**) oli Ameerika iseseisvussõja lahing Portugali lõunaranniku lähedal 16. jaanuaril 1780. George Brydges Rodney juhitud Briti laevastik alistas lahingus Juan de Lángara juhitud Hispaania eskadrilli. Lahingut on nimetatud ka kuuvalguse lahinguks, kuna sellel ajajärgul olid öised merelahingud harvad. Tegu oli brittide esimese suure merevõiduga Ameerika iseseisvussõjas ning sellega tõestati laevade vaskkatte efektiivsust.

Admiral Rodney oli hispaanlaste piiramise alla sattunud Gibraltarile umbes 20 liinilaevaga varustuslaevu eskortimas, kui ta sattus São Vicente neemest lõunas kokku Lángara laevastikuga. Kui hispaanlased suurt Briti laevastikku märkasid, üritasid nad Cádizi taganeda, kuid brittidel õnnestus nad kinni pidada. Pärast lõunat alanud ning alles pärast keskööd lõppenud lahingus õnnestus brittidel võtta neli Hispaania laeva, mh Lángara lipulaev. Lisaks sattus brittide kätte veel kaks laeva, mille saatus ei ole kindel: Hispaania allikate järgi õnnestus hispaanlastel need tagasi võtta, Rodney raporti järgi sõitsid need karile ning hävisid.

Pärast lahingut viis Rodney varustuslaevad Gibraltarile ja Minorcale ning suundus Lääne-Indiasse. Lángara vabastati ja kuningas Carlos III ülendas ta kindralleitnandiks.

## Vaata ka
* São Vicente neeme lahing

## Viited

## Allikad
* 
* 
*  Reprints Lángara's report.
* 
* 
* 
* 
*  Reprints numerous British documents concerning Rodney's entire expedition.
* 
* 

## Kirjandus
* 
* Sapherson, C. A. and Lenton, J. R. (1986) *Navy Lists from the Age of Sail; Vol. 2: 1776–1783*. Leeds: Raider Games
* Spinney, David (1969) *Rodney*. London: Allen & Unwin 
* Trew, Peter. *Rodney and The Breaking of the Line* Leo Cooper Ltd (2005)
Algol

**Algol** ehk *β Persei* (lühend *β Per*) on Perseuse tähtkuju heleduselt teine täht, mis asub Päikesest 92,8 valgusaasta kaugusel.

Algol on kolmest tähest (Aa1, Aa2, Ab) koosnev tähesüsteem, mille kogumass on 5,8 Päikese massi. Algol on varjutusmuutlik kaksiktäht, Algol-tüüpi kaksiktähtede prototüüp, kus kaksiktähe komponendid Aa1 ja Aa2 üksteist perioodiliselt varjutavad. Tavaliselt on tähe näiv heledus 2,1 tähesuurust, kuid iga 2,867 päeva (2 päeva, 20 tunni ja 49 minuti) järel langeb selle heledus kaaslase põhjustatud varjutuse tõttu kümnes tunniks 3,4 tähesuuruseni. Nii heleda tähe varjutust on lihtne silmaga jälgida, seetõttu on tegu hobiastronoomide seas populaarse ja palju vaadeldud muutliku tähega.

Algoli süsteemi peatäht on Päikesest ligikaudu 3 korda suurema läbimõõduga B8-spektriklassi peajadal olev täht, kaaslastäheks on K2-spektriklassi allhiidtäht. Peamise varjutuse ajal varjab kaaslastäht osaliselt kuumemat peatähte. Tähe heleduskõveras on mõõdetav ka kaaslastähe varjutamine peatähe poolt, kuid selle varjutuse sügavus on väike ning inimsilmale praktiliselt märkamatu.

Astroloogias on Algol üks pahaendelisemaid tähti. Ptolemaios nimetas seda Perseuse Gorgoks. Araabia keeles nimetati tähte 'deemoni peaks' (رأس الغول raʾs al-ghūl) ja keskaegsed väejuhid püüdsid tähtsaid lahinguid mitte alustada ajal, kui Algol oli väikese heledusega.

## Viited

## Välislingid
* Beta Persei (Algol)
* How an ancient Egyptian code unmasked a cannibal star 12 December 2012
Krumm

**Krumm** on perekonnanimi.

## Statistika
2023. aasta 1. jaanuari seisuga oli Eestis perekonnanimi Krumm 84 inimesel: 41 mehel ja 43 naisel. Perekonnanimede levikult oli Krumm meeste puhul 2698. kohal ja naiste puhul 2821. kohal. Kõige levinum oli perekonnanimi Krumm vanuserühmas 60–64, kus neid on 10 000 elaniku kohta 0,83. Nimi oli kõige sagedasem Jõgeva maakonnas, kus sellist nime kandis maakonna 10 000 elaniku kohta 6,45 inimest.

19. sajandi algul pandi pärisorjusest vabastamise käigus talupoegadele Järvamaal Ambla, Järva-Jaani ja Türi kihelkonnas; Harjumaal Rapla, Juuru ja Keila kihelkonnas; Virumaal Haljala ja Kadrina kihelkonnas ning Saaremaal Karja kihelkonnas nimeks 9 korral Krumm, Krum, Grum ja Grumm (normaliseeritult Krumm). 

1930. aastate nimede muutmise kampaania käigus vahetati aastatel 1935.–1938. seitsmel korral nimi Krumm ära - uuteks võetud nimedeks olid Roosioks, Kaare, Ruumet, Rumm, Ruumetsväli ja Telvits.

## Nime kandjaid
*Berta Krumm, eesti tantsija ja repetiitor (1938–2017) 
*Hendrik Krumm, eesti ooperilaulja (1934–1989) 
*Katrin Karisma-Krumm, Eesti näitleja ja laulja (1947–) 
*Lembit Krumm, eesti tehnikateadlane (1928–2016) 
*Piret Krumm, eesti näitleja (1989–)

## Viited

## Välislingid
*
Pendeltoni avaliku teenistuse reformi seadus

**Pendeltoni avaliku teenistuse reformi seadus** (inglise keeles **Pendleton Civil Service Reform Act**) on Ameerika Ühendriikide föderaalseadus, mille võttis vastu 47. Kongress ning mille allkirjastas 16. jaanuaril 1883 president Chester A. Arthur. Seaduse järgi tuleb enamikule föderaalvalitsuse ametikohtadele nimetada isikuid mitte poliitilise kuuluvuse, vaid võimekuse järgi.

1820. aastate lõpuks valitses Ameerika Ühendriikide poliitikas nepotistlik nn *[[spoils system]]*, milles poliitikud andsid oma rahalistele ja poliitilistele toetajatele vastutasuks avaliku sektori ametikohti. Kehtiva süsteemi toetajad suutsid avaliku teenistuse reformi ära hoida 1881. aastani, kui president James Garfield mõrvati. 47. Kongressi koosseisul õnnestus avaliku teenistuse reform lõpuks vastu võtta ning *spoils system*i endine toetaja Chester A. Arthur vormistas selle oma allkirjaga seaduseks.

Pendletoni avaliku teenistuse seadus nägi ette teatud valitsusametnike valimise konkursi korras, mitte poliitiliste sidemete järgi. Samuti muutis see nende valitsusametnike vallandamise või alandamise poliitilistel põhjustel ebaseaduslikuks ja lõi uue süsteemi jõustamiseks Ameerika Ühendriikide Avaliku Teenistuse Komisjoni. Seadus hõlmas algul umbes kümmet protsenti kõigist föderaalametikohtadest, kuid nüüd hõlmab enamikku. 

Seadus on nimetatud eelnõu esitaja Ohio Demokraatliku Partei senaatori George H. Pendletoni järgi, kes kaitses 1850. aastate orjapidamist ning juhtis kodusõjas sõja- ja Abraham Lincolni vastast Copperheadsi rühmitust.

## Viited

## Kirjandus
*
*
* Shipley, Max L. “The Background and Legal Aspects of the Pendleton Plan.” *Mississippi Valley Historical Review* 24#3 1937, pp. 329–40. online
Tõllaratta galaktika

**Tõllaratta galaktika** (ka ESO 350-40 või PGC 2248) on spiraalgalaktika, mis asub 500 miljoni valgusaasta kaugusel Kujuri tähtkujus.

Selle avastas 1941. aastal Šveitsi astronoom Fritz Zwicky.

Oma ringja kuju sai see kokkupõrkes ühe väiksema galaktikaga 200–300 miljonit aastat enne meieni praegu jõudvat pilti.

2021. aastal avastati galaktikast supernoova.

## Viited

## Välislingid
*Kosmoseagentuurid leiutavad tõllaratast, Postimees, 6. august 2022
Frank McGee

**Francis Clarence McGee** (4. november 1882 – 16. september 1916) oli Kanada jäähokimängija, kes mängis aastatel 1903–1906 klubis Ottawa Hockey Club. Ta oli nii keskründaja kui ka rover. Lisaks töötas ta avalikus sektoris ning oli Kanada armees leitnant.

McGee oli pärit prominentsest Ottawa perekonnast ning kuna ta oli noorena hokit mängides ühest silmast pimedaks jäänud, tunti teda hüüdnimega "Ühesilmne". Ta liitus pärast kaheaastast vigastuspausi 1903. aastal Ottawa täiskasvanute meeskonnaga, kuhu jäi 1906. aastani. McGee oli oma aja legend ning täpne väravakütt, ta tegi ühes Stanley karikavõistluste mängus 14 väravat ning skooris veel kaheksas mängus vähemalt viis väravat. Kuigi tema karjäär oli lühike, vaid 45 mängu ja neli hooaega, aitas ta sel perioodil oma koduklubil Stanley karikat kaitsta.

Pärast hokikarjääri lõppu töötas ta Indiaaniasjade Departemangus. Esimeses maailmasõjas kuulus ta Kanada Ekspeditsiooniväkke ning hukkus 1916. aastal lahingus Prantsusmaal. Kui 1945. aastal rajati Hockey Hall of Fame, oli tema üks selle esimesi liikmeid.

## Kirjandus
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Välislingid
* Obituary, as reproduced on the Library and Archives Canada web site
2016. aasta Ouagadougou rünnakud

**2016. aasta Ouagadougou rünnakud** oli terrorirünnak, mis toimus 15. jaanuaril 2016, kui relvastatud isikud tungisid Burkina Faso pealinna Ouagadougou kesklinnas asuvasse kohvikusse ja hotelli. Rünnakus hukkus 30 inimest ning viga sai 56. Valitsusväed asusid 16. jaanuari hommikul vasturünnakule, vabastasid 176 pantvangi, tapsid kurjategijad ning lõpetasid vastasseisu. Veel üks terrorist tapeti teise lähedalasuva hotelli piiramisel. Muuhulgas hukkusid endised Šveitsi parlamendi liikmed Jean-Noël Rey ja Georgie Lamon. Rünnaku eest võtsid vastutuse rühmitused Al-Qaeda islamistlikus Magribis ja Al-Mourabitoun.

## Vaata ka
* 2008. aasta Mumbai rünnakud
* 2015. aasta Corinthia Hoteli rünnak
* 2015. aasta Bamako hotelli rünnak
* Garissa University College'i rünnak
* Islamistide terrorirünnakud
* 2016. aasta terroriaktide loend
* Westgate'i ostukeskuse rünnak

## Viited
Mõhhailo Mudrõk

**Mõhhailo Mudrõk** (ukraina keeles Михайло Петрович Мудрик; sündinud 5. jaanuaril 2001) on Ukraina jalgpallur, kes mängib Inglise Premier League'i klubis Chelsea ning Ukraina koondises poolkaitsjana.

Mudrõk mängis algul Harkivi Metalisti ja FC Dnipro noortemeeskondades ning 2016. aastal liitus Donetski Šahtariga. Kaks aastat hiljem tegi ta debüüdi täiskasvanute tasemel ning oli laenul Kiievi Arsenalis ja Tšernihivi Desnas. Jaanuaris 2023 liitus ta ligi 100 miljoni euro eest Inglise klubiga Londoni Chelsea.

Ukraina koondises mängis ta esimest korda 2022. aastal.

## Viited

## Välislingid
*Mõhhailo Mudrõk Chelsea klubi kodulehel
Persona non grata

:*Teiste kasutuste kohta vaata artiklit [[Persona non grata (täpsustus)]].*
***Persona non grata*** (ladina keelest mitteteretulnud isik; mitmuses *personae non gratae*) on diplomaatias vastuvõetamatu või ebasoovitav isik, kellele diplomaatiline puutumatus enam ei kehti.

## Vaata ka
* *[[Damnatio memoriae]]*
* Pagulus
* Lindprii
* Pagulane
* ''Persona non grata'''ks kuulutatud inimeste loend

## Välislingid
* eDiplomat.com: Glossary of Diplomatic Terms
* Text of the Vienna Convention &ndash; PDF
2023. aasta 14. jaanuari õhurünnak Dnipro korterelamule

**2023. aasta 14. jaanuari õhurünnak Dnipro korterelamule** on 2023. aasta 14. jaanuaril toimunud õhurünnak Dniprole, Venemaa Ukrainasse sissetungi algusest alates arvult ligi kümnes **rünnak** Dniprole.

Venemaa Kaluga oblasti Šaikovka sõjaväelennuväljalt õhku tõusnud pommitajalt Tu-22M3 välja lastud Kh-22 tiibrakett tabas Dnepri paremkaldal asuvat üheksakorruselist kortermaja, hukkus vähemalt 46 inimest. Sama tüüpi raketti kasutati ka Krementšuki kaubanduskeskuse ründamisel 2022. aasta 27. juunil.

Dnipro after Russian missile attack, 2023-01-14 (42-16).jpg|
Dnipro after Russian missile attack, 2023-01-14 (02-02).jpg|
Dnipro after Russian missile attack, 2023-01-14 (50-05).jpg|


Dnipro after Russian missile attack, 2023-01-14 (001).webm|


## Viited

## Vaata ka
*Kollane köök Dnipros

## Välislingid
* Samya Kullab, Hanna Arhirova. Ukraine’s tragic week shows there’s no safe place in war. AP News, 22. jaanuar 2023
Veebruar 2023

**Veebruar 2023**, kroonika.

2023. aasta veebruar algas kolmapäeval ja lõppes 28 ööpäeva hiljem teisipäeval.

## [[5. veebruar]]
* Küproses toimus 2023. aasta presidendivalimiste esimene voor.

## [[6. veebruar]]
* Türgi lõunaosas ja Süürias toimus 7,8 magnituudiga maavärin, milles hukkus üle 57 300 inimese.

## [[12. veebruar]]
* Küproses toimus 2023. aasta presidendivalimiste teine voor, mille võitis Níkos Christodoulídis Andréas Mavroyiánnise ees.
* 2023. aasta Berliini järelvalimised

## [[28. veebruar]]
*Tempi rongiõnnetuses Kreekas Tessaalias hukkus vähemalt 42 inimest.
Piirkonnas välja surnud

**Piirkonnas hävinud** ehk **piirkonnas välja surnud** (inglise keeles *regionally extinct* – RE) on Rahvusvahelise Looduskaitseliidu punase nimestiku kriteeriumitele vastav kategooria, mida kasutatakse liigi väljasuremisohu hindamisel riigi või muu piirkonna tasemel.

## Viited
Boris Pistorius

**Boris Ludwig Pistorius** (sündinud 14. märtsil 1960) on saksa advokaat ja poliitik, alates 19. jaanuarist 2023 Saksamaa kaitseminister. 

Aastatel 1980–1981 läbis ta Bundeswehris maaväe õhutõrjevägedes ajateenistuse Steubeni sõjaväelinnakus Alam-Saksi liidumaal. Ta õppis õhutõrjesoomuki Gepard juhiks, kuid määrati oma väeüksuse ülema autojuhiks. Ajateenistuse lõpetas vanemkaprali (*obergefreiter*) auastmes. 

Ta kuulub Saksamaa Sotsiaaldemokraatlikku Parteisse (SPD). Aastatel 2013–2023 oli ta Alam-Saksi sise- ja spordiminister ning 2017–2023 kuulus Alam-Saksi Maapäeva.

## Viited
Saksamaa kaitseministrite loend

:*Enne 1919. aastat ametis olnud Preisimaa sõjaministrite kohta vaata artiklit [[Sõjaministeerium (Preisimaa)]].*

**Liidukaitseminister** (saksa keeles *Bundesminister der Verteidigung*) on Saksamaa kaitseministeeriumi juht ja valitsuse liige.

## Juhtimine
Põhiseaduse artikli 65a järgi on kaitseminister rahuajal kaitsejõudude ülemjuhataja. Kaitseseisukorra ajal on kaitsejõudude ülemjuhataja liidukantsler. Kaitsejõudude kõrgeim sõjaväeline ametikoht on Bundeswehri peainspektor.

Alates 17. jaanuarist 2023 on Saksamaa kaitseminister Boris Pistorius.

## Loend
Preisimaa, Baieri, Saksi ja Württembergi sõjaministeerium kaotati 1919. aastal ja nende asemele asutati Saksamaa ühine kaitseministeerium, esimene selline Saksamaa ajaloos.

### "Weimari vabariigi" kaitseminister (1919–1933)

### Saksa Riigi kaitseminister (1933–1935)

### Saksa Riigi sõjaminister (1935–1938)

### Saksa Demokraatliku Vabariigi riigikaitseminister (1956–1990)

### Saksamaa Liitvabariigi liidukaitseminister (1955–)

## Viited

## Välislingid
* bmvg.de
Andrei Medvedev

**Andrei Medvedev** (vene keeles Андрей Александрович Медведев; sündinud 16. augustil 1996 Judinos) on endine Wagneri grupi üksuse komandör, kes deserteerus 2022. aastal üksusest ning ületas 2023. aasta 13. jaanuaril Venemaal Murmanski oblastis Nikeli asula lähistel piiri Norrasse, kus palus poliitilist varjupaika.

Medvedevi väitel oli ta 2022. aasta novembris tapetud Jevgeni Nužini üksuse komandör.

2023. aasta aprillis karistas Norra kohus Medvedevit avaliku korra rikkumise eest 14-päevase arestiga.

## Põgenemine
Andrei Medvedev liitus Wagneri grupiga juulis 2022 neljakuulise lepinguga ja tahtis pärast lepingu lõppemist lahkuda, kuid see ei õnnestunud. Selle tõttu otsustas ta lõpuks põgeneda.

Ta põgenes Venemaalt, minnes Murmanski oblasti Nikeli linna lähedal veidi enne kaht öösel läbi okastraataia ning suundus Norra ja Venemaa vahel voolava jäätunud Paatsjoki jõe poole. Ta põgenemist märgati ning Vene piirivalvurid koos jäljekoertega läksid teda taga ajama.

«Pöörasin ümber ja nägin umbes 150 meetri kaugusel taskulampidega inimesi. Nad jooksid minu poole,» ütles ta teda küsitlenud norrakatele. «Jooksin mööda metsa nii kiiresti, kui suutsin. Kuulsin laske, kuulid vihisesid minust mööda ja üle pea.»

Medvedev ütles leheküljele gulagu.net, et lõhkus oma telefoni ja viskas selle metsa. Seejärel suundus ta üle jõejää, nähes vastaskaldal paistvate hoonete tulesid.

«Nad lasid koera lahti, kuid koer tõenäoliselt takerdus lumme. Piirivalvurid vist kartsid mulle jõejääle järele tulla, sest jää oli üsna õhuke ja kui jooksin, siis see võnkus ja praksus mu jalgade all.»

Tema sõnul oli jõgi kohas, kus ta üle jooksis, umbes paarsada meetrit lai. Ta jõudis ilma jõkke kukkumata Norrasse ja jooksis Skrøytnesis majade suunas. Medvedev koputas uksele ja seal elanud norrakad teatasid temast võimudele. Venelane transporditi Kirkenesist lennukiga Oslosse, kus ta on vahi all.

## Märkus
* Jevgeni Prigožini väitel 2022. aasta 6. juulil, Reutersi andmetel sõlmis Medvedev 2022. aasta 6. juulil neljakuise lepingu, Financial Timesi andmetel deserteerus Medvedev 2022. aasta novembris.

## Viited

## Välislingid
* Matt Murphy. Andrey Medvedev: How Russian mercenary says he made an icy escape to Norway. BBC News, 18. jaanuar 2023
Sanming

**Sanming** (hiina keeles 三明, pinyin: Sānmíng) on ringkonna õigustega linn Hiinas Fujiani provintsis. Elanike arv oli 2020. aastal 2,49 miljonit.

## Haldusjaotus
Sanming jaguneb kaheks linnarajooniks, üheks maakonna õigustega linnaks ja üheksaks maakonnaks.
*Shaxiani linnarajoon (沙县区) 	
*Sanyuani linnarajoon (三元区)
*Yong’ani linn (永安市)
*Mingxi maakond (明溪县)
*Qingliu maakond (清流县)
*Ninghua maakond (宁化县)
*Datiani maakond (大田县)
*Youxi maakond (尤溪县)
*Sha maakond (沙县)
*Jiangle maakond (将乐县)
*Tainingi maakond (泰宁县)
*Jianningi maakond (建宁县)

## Välislingid
* Linnavalitsuse koduleht
Geschriebenstein

**Geschriebenstein** ([ɡəˈʃʁiːbm̩ˌʃtaɪ̯n]), ka **Írottkő** ([iːrotkøː]), on mägi Austria ja Ungari piiril. See on kõrgeim mägi Kőszegi mägedes, kõrgeim punkt Lääne-Ungaris (Dunántúl) ja kõrgeim punkt Burgenlandis. Selle kõrgus on Austria allikate järgi 884 m, Ungari viited aga mainivad enamasti 883 m. Burgenlandi-poolse piiri kõrgeim punkt on 879 m.

Selle endised ungarikeelsed nimed olid *Fenyőhegy* ja *Szálkő*. Selle praegust nime (ungari keeles *Írottkő*, saksa keeles *Geschriebenstein*) võib tõlkida *kirjakiviks* ja see tuleneb oletatavasti Batthyány ja Esterházy perekondadele kuulunud omandite vahele jäänud piirikividest. Mäetipus on 1913. aastal ehitatud vaatetorn. See asub täpselt Austria ja Ungari piiril.

Alates 2007. aasta detsembrist saab Austria-Ungari piiri ületada formaalsusteta, sest Ungari on ühinenud Schengeni leppega.

Lähimad linnad Austria poolel on Rechnitz ja Lockenhaus. Ungari poolel on lähim vald Velem ja lähim linn Kőszeg.
MONUA

**ÜRO vaatlusmissioon Angolas** (**MONUA**, Mission d'Observation des Nations Unies à l'Angola) kestis aastatel 1997–1999.

Sellele pandi alus 30. juunil 1997 ÜRO Julgeolekunõukogu resolutsiooniga 1118. Angola rahuprotsessi kokkuvarisemise tõttu soovitas ÜRO peasekretär ÜRO Julgeolekunõukogul MONUA mandaati mitte pikendada. Missioon lõppes ametlikult 26. veebruaril 1999 vastavalt resolutsiooni 1213 tingimustele. 

MONUA oli viimane rahuvalvemissioon Angolas ja sellele eelnes kolm muud rahuvalvemissiooni: UNAVEM I, UNAVEM II ja UNAVEM III.

Angola kodusõda puhkes pärast riigi iseseisvumist Portugali võimu alt ja kestis aastatel 1975–2002. Selle sajandi ühe pikema kestusega relvakonflikti käigus hukkus ligi miljon inimest.

Missiooni alguses 1997. aastal koosnes ÜRO rahuvalvejõud ligikaudu 3500 sõdurist, vaatlejast ja politseinikust 17 riigist. 1999. aastal, kui missioon lõppes, vähendati seda arvu 400-ni. Missiooni käigus hukkus seitseteist rahuvalvajat.

## Vaata ka
* Angola kodusõda
* ÜRO rahuvalvemissioonide ajakava

## Viited
ONUB

**ÜRO Burundi operatsioon** (**ONUB**) loodi ÜRO Julgeolekunõukogu poolt 2004. aasta mais, et tagada 28. augustil 2000 allkirjastatud Arusha rahu ja leppimise lepingu järgimine. 

Lisaks lubati missiooni asutanud resolutsiooni 1545 tingimuste kohaselt kasutada "kõiki vajalikke vahendeid", et tagada desarmeerimine, relvarahukokkulepete järgimine ja tsiviilelanike kaitse füüsilise vägivalla eest. 

Algselt koosnes mission 5650 sõjaväelasest, 120 tsiviilpolitseinikust ja tugipersonalist, 200 vaatlejast ja 125 staabiohvitserist.

Missioon lõppes 1. jaanuaril 2007, kui selle funktsioonid anti üle ÜRO integreeritud büroole Burundis (BINUB). 

## Vaata ka
* Burundi
* Burundi kodusõda
* Ühinenud Rahvaste Organisatsioon
* ÜRO Julgeolekunõukogu
CEV Cup

**CEV Cup** on teise taseme ametlik iga-aastane karikasari meeste võrkpalliklubidele kogu Euroopast.

## Ajalugu
* **CEV Karikavõitjate sari** (1972/73 kuni 1999/2000)
* **CEV Top Teams karikasari** (2000/2001 kuni 2006/2007)
* **CEV Cup** (2007/2008 kuni praeguseni)

## Eesti meeskonnad
Tallinna Selver on osalenud **CEV karikasarjas** seitsmel korral, kuid vaid ühel korral on jõutud eelringidest põhiturniirile. Hooajal 2009/10 jõuti 1/8 finaali, kus kaotati nii kodus kui võõrsil hilisemale sarja võitjale, Itaalia klubile Cuneo Branca ning langeti konkurentsist.

Pärnu võrkpalliklubi on osalenud sarjas viiel korral, nendest eelringi on pidama jäätud kolmel korral. Hooajal 2002/03 võideti sarjas oma alagrupp ning jõuti veerandfinaali, kus tuli tunnistada hilisema sarja võitja, Hollandi meeskonna Apeldoorni Piet Zoomersi paremust (kusjuures kodumäng võideti 3:2, kuid võõrsilmäng kaotati 1:3).

Bigbank Tartu on osalenud karikasarjas kolmel korral, kuid edu saavutatud pole. Meeldejäävad olid hooajal 2021/22 mängud 1/32 finaalis Tartus (mõlemad mängud peeti seal) Venemaa tippklubi Kaasani Zeniti vastu, kes lõpuks jõudis sarja finaali.

## Tulemused

* 1972/73:  Zvezda Voroshilovgrad
* 1973/74:  Riia Elektrotechnika
* 1974/75:  Riia Elektrotechnika
* 1975/76:  CSKA Sofia
* 1976/77:  Riia Elektrotechnika
* 1977/78:  Praha Rudá Hvězda
* 1978/79:  București Dinamo
* 1979/80:  Modena Panini
* 1980/81:  Bratislava Červená Hvězda
* 1981/82:  Leningradi Avtomobilist
* 1982/83:  Leningradi Avtomobilist
* 1983/84:  Torino Robe di Kappa
* 1984/85:  Moskva Dinamo
* 1985/86:  Modena Panini
* 1986/87:  Bologna Tartarini
* 1987/88:  Parma Maxicono
* 1988/89:  Parma Maxicono

* 1989/90:  Parma Maxicono
* 1990/91:  Montichari Eurostile
* 1991/92:  Montichari Eurostile
* 1992/93:  Milano Mediolanum
* 1993/94:  Treviso Sisley
* 1994/95:  Modena Daytona Las
* 1995/96:  Piraeuse Olympiacos
* 1996/97:  Traco Cuneo Alpitour
* 1997/98:  Traco Cuneo Alpitour
* 1998/99:  AS Cannes
* 1999/00:  Pariisi Volley
* 2000/01:  SC Espinho
* 2001/02:  Roeselare Knack
* 2002/03:  Apeldoorn Piet Zoomers
* 2003/04:  Harkivi Lokomotiiv
* 2004/05:  Piraeuse Olympiacos
* 2005/06:  Copra Berni Piacenza

* 2006/07:  Bledi Autocommerce
* 2007/08:  Rooma Volley
* 2008/09:  Belgorodi Lokomotiiv
* 2009/10:  Cuneo Bre Banca Lannutti
* 2010/11:  Sisley Treviso
* 2011/12:  Moskva Dinamo
* 2012/13:  Ankara Halkbank
* 2013/14:  Pariisi Volley
* 2014/15:  Moskva Dinamo
* 2015/16:  Berliini Recycling Volleys
* 2016/17:  Tours VB
* 2017/18:  Belgorodi Belogorie
* 2018/19:  Trentino Diatec
* 2020/21:  Moskva Dinamo
* 2021/22:  Monza Vero Volley
* 2022/23:  Modena
* 2023/24:  Rzeszowi Asseco Resovia

### Medalitabel riigiti

## Viited

## Välislingid
* Võistlusest Euroopa Võrkpalliliidu kodulehel
ÜRO Preventiivsed Jõud

**ÜRO Preventiivsed Jõud** (**UNPREDEP**) loodi 31. märtsil 1995 Julgeolekunõukogu resolutsiooniga 983, et asendada ÜRO kaitsejõud (UNPROFOR) Põhja-Makedoonia Vabariigis. UNPREDEPi mandaat jäi sisuliselt samaks: jälgida ja teavitada kõikidest arengutest piirialadel, mis võivad õõnestada usaldust ja stabiilsust riigis ning ohustada selle territooriumi. Laialdaselt peetakse seda ÜRO rahuvalvejõudude edukaks operatsiooniks.  Operatsioon lõpetati 28. veebruaril 1999 pärast selle viimast pikendamist resolutsiooniga 1186, kui Hiina pani 1999. aastal selle uuendamisele veto pärast seda kui Põhja-Makedoonia Taiwani diplomaatiliselt tunnustas.   

## Vaata ka
* Jugoslaavia sõjad

## Viited
Metamorfoos (Kafka)

"**Metamorfoos**" on Franz Kafka 1915. aastal ilmunud novell. See räägib ootamatult suureks putukaks muutunud proovireisijast Gregor Samsast.

Eesti keeles ilmus see August Sanga tõlkes 1962. aastal "Loomingu Raamatukogus".
Steve Lukather

**Steven Lee Lukather** (21. oktoober 1957 San Fernando Valley, California) on Ameerika kitarrist, laulja, laulukirjutaja, plaadiprodutsent ja rokkbändi Toto asutajaliige.